Martinik

Martinik (po francúzsky Martinique), staršie Martinický zámorský departmán, je ostrov v Malých Antilách v Karibiku asi 450 km severovýchodne od Južnej Ameriky a 700 km juhovýchodne od Dominikánskej republiky. Ostrov je integrálna súčasť Francúzska – je to jeden z jeho zámorských departementov (skr. DOM) vo svojom vlastnom zámorskom regióne (skr. ROM). Geografia Ostrov je dlhý približne 60 km a široký maximálne 20 km. Keďže je obklopený drobnými ostrovčekmi, čísla o jeho rozlohe sa rozchádzajú – podľa aktuálnych údajov má 1 128 km2. Pri tejto rozlohe je tretí najväčší v Malých Antilách (po Trinidade a Guadeloupe). Stred ostrova je vrchovitý (sopka Pelée, 1 463 m). Podnebie je horúce, pasátové a vlhké. Demografia V januári 2019 mal Martinik 364,508 obyvateľov. Obyvatelia sú najmä černosi a mulati. Žijú najmä z turizmu, pestovania cukrovej trstiny a iných tropických plodín, lovu rýb a produkcie rumu. Endemitom tohto ostrova je vták trupiál martinický (Icterus bonana). História Ostrov v roku 1502 objavil Krištof Kolumbus. V roku 1635 sa dostal pod vplyv Francúzska. V rokoch 1794 – 1816 oň Francúzsko bojovalo s Britániou a Holandskom. Od roku 1816 bol francúzskou kolóniou a od roku 1946 zámorským departementom Francúzska. Referencie Iné projekty Commons ponúka multimediálne súbory na tému Martinik